proxectonos/corpus_dominio_legal_administrativo_tmp huggingface dataset:
ORDE do 27 de novembro de 2006 pola que se dispón o nomeamento de vogal do Consello de Administración da Autoridade Portuaria de San Cibrao, Ferrol e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 04/12/2006

O artigo 40 da Lei 27/1992, do 24 de novembro, de portos do Estado e da mariña mercante dispón que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás que representen aqueles.
Polo exposto, e vista a proposta do ente público Portos do Estado, e en exercicio das facultades que me foron atribuídas polo Consello da Xunta de Galicia, na súa reunión do día 10 de xaneiro de 2002,
DISPOÑO:
O nomeamento de José Antonio Segovia Arroyo como vogal do Consello de Administración da Autoridade Portuaria de San Cibrao, Ferrol e a súa ría, en representación da Administración Xeral do Estado.
Santiago de Compostela, 27 de novembro de 2006.
María José Caride Estévez
Conselleira de Política Territorial, Obras Públicas
e Transportes
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 27 de novembro de 2006 pola que se dispón o cesamento de vogal do Consello de Administración da Autoridade Portuaria de San Cibrao, Ferrol e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 04/12/2006

O artigo 40 da Lei 27/1992, do 24 de novembro, de portos do Estado e da mariña mercante dispón que a separación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades a que representen aqueles.
Polo exposto, e vista a proposta do ente público Portos do Estado, e en exercicio das facultades que me foron atribuídas polo Consello da Xunta de Galicia, na súa reunión do día 10 de xaneiro de 2002,
DISPOÑO:
O cesamento de Carlos Gil de las Heras como vogal do Consello de Administración da Autoridade Portuaria de San Cibrao, Ferrol e a súa ría, en representación da Administración Xeral do Estado, agradecéndolle os servizos prestados.
Santiago de Compostela, 27 de novembro de 2006.
María José Caride Estévez
Conselleira de Política Territorial, Obras Públicas
e Transportes
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
CORRECIÓN de erros.-Resolución do 22 de novembro de 2006 pola que se fai pública a ampliación do límite de crédito dispoñible para atender os proxectos presentados ao abeiro das bases reguladoras das axudas do Igape para o Plan de consolidación e competitividade da PEME.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 05/12/2006

Advertido erro na devandita resolución, publicada no DOG nº 229, do martes 28 de novembro de 2006, cómpre facer a seguinte corrección:
Na páxina 17.496, no texto e na táboa, onde di: «11-3-2001», debe dicir: «11/3/01».
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
CORRECCIÓN de erros.-Resolución do 22 de novembro de 2006 que aproba a convocatoria en concorrencia competitiva de axudas á mellora da produtividade empresarial mediante a innovación, cooperación e modernización do tecido produtivo segundo as bases reguladoras publicadas no Diario Oficial de Galicia número 40, do 27 de febreiro de 2006.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 05/12/2006

Advertido erro na devandita resolución, publicada no DOG nº 229, do martes 28 de novembro de 2006, cómpre facer a oportuna corrección:
Ná páxina 17.496, onde di: «18-1-2001», debe dicir: «18/1/01».
Na mesma páxina, onde di: «18-2-2001», debe dicir: «18/2/01».
ORDE do 23 de novembro de 2006 pola que se modifica a do 26 de setembro de 2006 pola que se convocan as axudas do Programa de estruturación de unidades de investigación en humanidades e ciencias sociais, en réxime de concorrencia competitiva.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/12/2006

Mediante a Orde do 26 de setembro de 2006 (DOG nº 197, do 11 de outubro) procedeuse a convocar as axudas do Programa de estruturación de unidades de investigación en humanidades e ciencias sociais, en réxime de concorrencia competitiva. A dita convocatoria establecía as condicións, en réxime de publicidade, obxectividade e concorrencia competitiva, para o acceso ás axudas que posibiliten a estruturación de unidades de investigación máis competitivas no ámbito das ciencias sociais e as humanidades do sistema universitario de Galicia.
Observouse a conveniencia de modificar o prazo para a presentación das xustificacións necesarias para o libramento dos fondos.
Esta consellería
DISPÓN:
Artigo único.-Modificación do artigo 10º da Orde do 26 de setembro de 2006.
O segundo parágrafo do artigo 10º da Orde do 26 de setembro de 2006 pasa a ter a seguinte redacción:
Para poder proceder ao libramento dos fondos será preciso que a universidade correspondente expida, na data límite do 20 de decembro do exercicio correspondente á anualidade de que se trate, a certificación expresiva da realización do gasto acompañada dunha memoria explicativa do logro dos obxectivos da agrupación.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 23 de novembro de 2006.
Laura Sánchez Piñón
Conselleira de Educación e Ordenación Universitaria
RESOLUCIÓN do 28 de novembro de 2006 pola que se amplía a dotación orzamentaria para a concesión das restitucións á produción no sector dos cereais establecidas pola Resolución do 27 de decembro de 2005.
FONDO GALEGO DE GARANTÍA AGRARIA — III. OUTRAS DISPOSICIÓNS — 05/12/2006

A resolución da dirección do Fondo Galego de Garantía Agraria do 27 de decembro de 2005 (DOG nº 249, do 29 de decembro) regula o procedemento para a concesión de restitucións á produción no sector dos cereais e a súa convocatoria para o ano 2006.
No seu artigo 19.1º precísase a aplicación orzamentaria e o importe económico previsto para o financiamento das ditas restitucións. Posto que a dotación inicial consignada na resolución resulta insuficiente, e coa finalidade de poder amparar todas as solicitudes de restitución á produción no sector dos cereais, no marco da aplicación da política agrícola común en Galicia, financiadas polo Fondo Europeo Agrario de Garantía e xestionadas polo Fondo Galego de Garantía Agraria, cómpre, mediante esta resolución, ampliar a dotación orzamentaria consignada inicialmente para a concesión das mencionadas restitucións, con cargo ao crédito dispoñible na mesma aplicación orzamentaria.
En consecuencia, de acordo co disposto no artigo 78.3º e 8º de Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, no artigo 8 da Lei 7/1994, do 29 de decembro, pola que se crea o Fondo Galego de Garantía Agraria, conforme a denominación actual establecida pola disposición adicional quinta da Lei 7/2002, do 27 de decembro, de medidas fiscais e de réxime administrativo, e no artigo 14 d) e i) do Decreto 128/1996, do 14 de marzo, pola que se desenvolve a Lei 7/1994,
DISPOÑO:
Artigo único.
1. A dotación orzamentaria prevista para as restitucións á produción no sector dos cereais previstas na resolución da dirección do Fondo Galego de Garantía Agraria do 27 de decembro de 2005 (DOG nº 249, do 29 de decembro), amplíase polo importe de 7.200 euros con cargo á aplicación 11.90.614A.779.0 dos orzamentos xerais da Comunidade Autónoma de Galicia para 2006.
2. En todo caso, a concesión das restitucións reguladas na dita resolución estará limitada ás dispoñibilidades orzamentarias.
Disposición adicional
Única.-A ampliación de crédito previstas no artigo único desta resolución non afectan o prazo de presentación de solicitudes establecido na devandita Resolución do 27 de decembro de 2005.
Disposición derradeira
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 28 de novembro de 2006.
Edelmiro López Iglesias
Director do Fondo Galego de Garantía Agraria
CORRECCIÓN de erros.-Orde do 27 de novembro de 2006 pola que se convocan as axudas para sufragar os gastos causados polas inundacións acaecidas no mes de outubro de 2006 en vivendas e enxoval doméstico.
CONSELLERÍA DE VIVENDA E SOLO — III. OUTRAS DISPOSICIÓNS — 04/12/2006

Advertida a omisión do anexo I da devandita orde, publicada no Diario Oficial de Galicia nº 231, do 30 de novembro de 2006, procédese á súa publicación.
ANEXO I
Relación de elementos que forman parte do enxoval doméstico de primeira necesidade, para efectos das subvencións reguladas na presente orde.
Elementos de cociña:
Frigorífico
Cociña
Forno
Lavadora
Louza, cubertos, cristalaría e aparellos de cociña
Mesa e cadeiras, en relación proporcional ao número de membros da unidade de convivencia.
Elementos de dormitorio:
Camas
Somieres
Colchóns
Roupa de cama e baño, en relación proporcional ao número de membros da unidade de convivencia.
Armario
Elementos de estar:
Sillóns, cadeiras, mesa de comedor, en relación proporcional ao número de membros da unidade de convivencia.
CORRECCIÓN de erros.-Resolución do 3 de novembro de 2006 pola que se fai público o resultado do proceso de concesión das subvencións a proxectos dinamizadores das áreas rurais de Galicia, convocadas por Resolución do 18 de maio de 2006.
AXENCIA GALEGA DE DESENVOLVEMENTO RURAL — III. OUTRAS DISPOSICIÓNS — 04/12/2006

Advertido erro na devandita resolución, publicado no DOG nº 226, do xoves, 23 de novembro de 2006, cómpre facer a oportuna corrección:
-Na páxina 17.295, na columna do orzamento do anexo A, correspondente ao código 125, onde di: «80.000,09», debe dicir: «80.000,00».
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 6 de novembro de 2006, da Dirección Xeral de Desenvolvemento Sostible, pola que se fai pública a inviabilidade do Plan Xeral de Ordenación Municipal do Concello de Paradela de someterse ao establecido na Lei 9/2006, do 28 de abril, sobre avaliación dos efectos de determinados plans e programas no ambiente.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 04/12/2006

En cumprimento do disposto na disposición transitoria primeira, no seu punto 2, da Lei 9/2006, do 28 de abril, de avaliación dos efectos de deter
minados plans e programas no ambiente, faise pública a declaración de inviabilidade da obriga de someterse ao procedemento establecido no seu artigo 7, do Plan de Ordenación Municipal do Concello de Paradela, aprobado provisionalmente o 28 de decembro de 2005, no Pleno do concello.
A dita resolución pódese consultar na Consellería de Medio Ambiente e Desenvolvemento Sostible no seguinte enderezo da internet:
http://medioambiente.xunta.es/aea/avaliacion.jsp.
Santiago de Compostela, 6 de novembro de 2006.
Emilio Manuel Fernández Suárez
Director xeral de Desenvolvemento Sostible
ORDE do 28 de novembro de 2006 pola que se resolve a convocatoria de axudas para financiar o mantemento dos servizos de comedor escolar xestionados polas asociacións de nais e pais de alumnos/as de centros públicos dependentes da Consellería de Educación e Ordenación Universitaria para o exercicio 2006.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/12/2006

Pola Orde do 12 de setembro de 2006 (DOG do 15 de setembro), convocáronse axudas para financiar o mantemento dos servizos de comedor escolar xestionados polas asociacións de nais e pais de alumnos/as de centros públicos dependentes da Consellería de Educación e Ordenación Universitaria para o exercicio 2006.
Cumpridos os trámites previstos na orde de convocatoria e atendendo á proposta do secretario xeral de Educación e Ordenación Universitaria, logo do informe elaborado pola comisión de valoración, esta consellería
RESOLVE:
Primeiro.-Conceder ás entidades que se relacionan no anexo desta orde as axudas polos importes que tamén se especifican.
Segundo.-Denegar as solicitudes presentadas polas entidades que se citan no anexo por non cumpriren o requisito de estar xestionando un servizo de comedor escolar.
Terceiro.-Arquivar as solicitudes formuladas polas entidades que se citan por teren incompleta a documentación a pesar de seren requiridos os interesados para que no prazo de 10 días emendase as faltas ou achegasen os documentos preceptivos, segundo establece o artigo 7 da orde de convocatoria.
Cuarto.-Contra esta resolución poderá interpoñerse recurso potestativo de reposición perante a conselleira de Educación e Ordenación Universitaria no prazo dun mes, a partir do día seguinte da súa publicación no DOG, de acordo co establecido na Lei 30/1992, do 26 de novembro, de réxime xurídico das administracións públicas e do procedemento administrativo común, ou ser impugnada directamente ante a xurisdición contencioso-administrativa, no prazo de dous meses, perante o Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 28 de novembro de 2006.
Laura Sánchez Piñón
Conselleira de Educación e Ordenación Universitaria
ORDE do 8 de outubro de 2006 pola que se fixan os prezos de venda ao público dunha publicación da Escola Galega de Administración Pública.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 04/12/2006

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan publicados no Diario Oficial de Galicia.
Para cumprir este mandado e despois de emitido o preceptivo informe favorable da Consellería de Economía e Facenda, este organismo autónomo
DISPÓN:
Artigo único.
1. Quedan aprobados os prezos de venda ao público das publicacións que se relacionan no anexo.
2. Estes prezos entenderanse con IVE incluído.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 8 de outubro de 2006.
José Luis Méndez Romeu
Conselleiro de Presidencia, Administracións Públicas e Xustiza
ANEXO
-Administración & cidadanía. 26,00 euros, publicación impresa para particulares. Subscrición anual, 72,00 euros.-Administración & cidadanía. 36,00 euros, publicación impresa para institucións. Subscrición anual, 108,00 euros-Administración & cidadanía. 16,00 euros, publicación electrónica. Subscrición anual, 48,00 euros.
DECRETO 223/2006, do 30 de novembro, polo que se nomea directora xeral de Transportes a Mar Chao López.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 01/12/2006

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Política Territorial, Obras Públicas e Transportes e logo de deliberación do Consello da Xunta de Galicia na súa reunión do día trinta de novembro de dous mil seis,
Nomeo a Mar Chao López directora xeral de Transportes da Consellería de Política Territorial, Obras Públicas e Transportes.
Santiago de Compostela, trinta de novembro de dous mil seis.
Emilio Pérez Touriño
Presidente
María José Caride Estévez
Conselleira de Política Territorial,
Obras Públicas e Transportes
ORDE do 15 de novembro de 2006 pola que se declara de interese galego a Fundación Via Galego e se ordena a súa inscrición no Rexistro de Fundacións de Interese Galego.
CONSELLERÍA DE CULTURA E DEPORTE — III. OUTRAS DISPOSICIÓNS — 01/12/2006

Con data do 6 de novembro de 2006 foi publicada no Diario Oficial de Galicia a orde da Consellería
de Presidencia, Administracións Públicas e Xustiza, do 18 de outubro de 2006, pola que se clasifica de interese cultural a Fundación Via Galego, adscribíndoa á Consellería de Cultura e Deporte, que exercerá plenamente o protectorado sobre ela.
Esta fundación, de acordo co establecido no artigo 5 dos seus estatutos, ten como obxecto impulsar o achegamento e facilitar a circulación cultural entre os países do sistema lingüístico galego-portugués.
Propiciar a relación cultural de Galicia con Brasil, Portugal e os outros territorios de lingua portuguesa e coas colectividades emigradas e outras relacionadas co sistema lingüístico galego-portugués.
Por iso, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e no artigo 32.3º a) do Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño,
DISPOÑO:
Primeiro.-Declarar de interese galego a Fundación Via Galego xa que os seus estatutos cumpren as prescricións que, para tal efecto, sinala a vixente lexislación en materia de fundacións de interese galego.
Segundo.-Ordenar a inscrición da Fundación Via Galego no Rexistro de Fundacións de Interese Galego da Consellería de Cultura e Deporte, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ao disposto na normativa de xeral aplicación, en especial, á obriga de lles dar publicidade suficiente ás súas actividades e á ausencia de ánimo de lucro na prestación dos seus servizos. Tamén queda obrigada a renderlle contas anualmente ao protectorado e a xustificar, a través dunha memoria anual, o cumprimento da finalidade fundacional, así como a presentar o proxecto de orzamento, con anterioridade ao inicio do exercicio económico para o que se formula e a solicitar as preceptivas autorizacións do protectorado.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 15 de novembro de 2006.
Ánxela Bugallo Rodríguez
Conselleira de Cultura e Deporte
RESOLUCIÓN do 21 de novembro de 2006 pola que se publica a concesión de premios a teses de doutoramento realizadas no eido do consumo, convocados pola Resolución do 9 de outubro de 2006.
INSTITUTO GALEGO DE CONSUMO — III. OUTRAS DISPOSICIÓNS — 01/12/2006

Por Resolución do 9 de outubro de 2006 (DOG nº 202, do xoves, 19 de outubro), o Instituto Galego
de Consumo, convocou un concurso de premios dirixido a premiar a mellor tese de doutoramento xa rematada e presentada, que tivera por obxecto materias relacionadas co eido do consumo. Vista a proposta do xurado, efectuada segundo o disposto na base sexta da Resolución do 9 de outubro de 2006, procede a publicación da súa decisión de conformidade con esta. Na súa virtude,
RESOLVO:
Facer pública a selección dos premios concedidos ás teses de doutoramento presentadas conforme a Resolución do 9 de outubro de 2006, que se relacionan no anexo desta resolución.
Santiago de Compostela, 21 de novembro de 2006.
Emilio Nogueira Moure
Presidente do Instituto Galego de Consumo
ANEXO:
Primeiro premio:
Título: Estudo de algas para consumo humano producidas e manufacturadas en Galicia: avaliuación de su seguridad alimentaria.
Autor: María Oliva Punín Crespo.
Dotación: 3.000 euros.
Accesits:
Título: Desenvolvemento de métodos analíticos para o estudo en alimentos de fenómenos de oxidación lipídica e migración procedentes do material do envase.
Autora: Ana Teresa Sánchez Silva.
Dotación: 1.500 euros.
Título: Estudo da migración de distintos compoñentes dos materiais plásticos aos alimentos.
Autora: Raquel Sendón García.
Dotación: 1.500 euros.
ORDE do 8 de novembro de 2006 pola que se procede á publicación das subvencións concedidas en virtude da Orde do 28 de agosto de 2006, pola que se anuncian axudas económicas destinadas a subvencionar o funcionamento das confederacións, federacións, coordinadoras ou agrupacións de asociacións de veciños de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 01/12/2006

En virtude das competencias da Consellería de Presidencia, Administracións Públicas e Xustiza, atribuídas polo Decreto 578/2005, do 29 de decembro, polo que se establece a estrutura orgánica da Consellería de Presidencia, Administracións Públicas e Xustiza, e de acordo co disposto no artigo 6.3º da Orde do 28 de agosto de 2006, pola que se anuncian axudas económicas destinadas a subvencionar o funcionamento das confederacións, federacións, coordinadoras ou agrupacións de asociacións de veciños de Galicia, e no artigo 18.1º da Lei 38/2003, do 17 de novembro, xeral de subvencións, procédese á publicación das subvencións concedidas por Resolución do 7 de novembro de 2006 do conselleiro de Presidencia, Administracións Públicas e Xustiza. A relación de subvencións concedidas atópase no anexo desta orde.
Santiago de Compostela, 8 de novembro de 2006.
José Luis Méndez Romeu
Conselleiro de Presidencia, Administracións
Públicas e Xustiza
ANEXO
Concesión de axudas ás seguintes entidades
de Galicia con cargo á aplicación orzamentaria
06.08.123C.483.0
Entidade
Axudas
Federación Coruñesa de AA.VV. Salvador de Madariaga
Excursións, cursos, talleres, xornadas, charlas, rede de voluntariado, escola de pais
7.000
Federación de AA.VV. Área rural As Pontes «Carabelo»
II Encontros interparroquiais
1.200
Federación de AA.VV. Roi Xordo de Ferrol
Asesoramento integral asociacións e mantemento páxina web
3.800
Agrupación de AA.VV. Zona Rural de Ferrol
Actividades de promoción do encaixe de palillos: encontros, xuntanzas, exhibicións e mostras de palilleiras
2.500
Federación de AA.VV. Rede Cidadá de Foz
Gastos de mantemento da rede cidadá: liña telefónica e servizo técnico e control
3.400
Federación de AA.VV. Limiar
VIII xornada de convivencia veciñal, curso de formación para directivos, contratación de persoal administrativo
6.500
Federación de AA.VV. de Carballiño
Festa das parroquias
1.500
Federación de AA.VV. Val de Arnoia
Gastos de oficina e administración, excursións, festas, Nadal, Entroido, andainas, magosto
1.500
Federación de AA.VV. Eduardo Chao
Gastos xerais, asesoría xurídica, mantemento intranet local, portal veciñal
8.500
Federación de AA.VV. Castelao
Gastos correntes, actos de participación cidadá, asesoramento, edición boletín, estudo audiovisual, exposición, conferencias e xornadas
6.500
Federación de AA.VV. Boa Vila
Agasallo veciños, cursos, homenaxe os heroes, festas e charlas
4.000
Federación de AA.VV. Terra Miño
Posta en marcha biblioteca, formación para mocidade, cursos, actividades 3ª idade
3.600
Total
50.000
ORDE do 4 de decembro de 2006 pola que se determina ampliar o importe máximo das axudas que se poderán outorgar no exercicio orzamentario de 2006 ao abeiro do Decreto 234/2003, do 3 de abril, sobre subvencións a fondo perdido para a rehabilitación de inmobles situados en conxuntos históricos galegos.
CONSELLERÍA DE VIVENDA E SOLO — I. DISPOSICIÓNS XERAIS — 13/12/2006

O Decreto 234/2003, do 3 de abril, constitúe o marco normativo polo que se regula a concesión de
subvencións para a rehabilitación de inmobles situados en conxuntos históricos galegos.
O seu artigo 4º dispón que estas axudas se atenderán da forma que será establecida mediante ordes anuais da Consellería de Política Territorial, Obras Públicas e Vivenda que cuantificarán as dispoñibilidades orzamentarias que poidan consignarse en cada exercicio económico.
A súa disposición derradeira primeira faculta o conselleiro de Política Territorial, Obras Públicas e Vivenda para ditar, no marco das súas competencias, as disposicións necesarias para o desenvolvemento e aplicación do referido decreto.
O Decreto 211/2005, do 3 de agosto, polo que se establece a nova estrutura orgánica da Xunta de Galicia, crea a Consellería de Vivenda e Solo, e o Decreto 232/2005, do 11 de agosto, na súa disposición adicional sétima establece que as referencias contidas na normativa reguladora do organismo autónomo Instituto Galego da Vivenda e Solo, en canto ao conselleiro e a Consellería de Política Territorial, Obras Públicas e Vivenda, deberán entenderse referidas á conselleira e á Consellería de Vivenda e Solo.
A Orde do 21 de marzo de 2006 determina o importe máximo das axudas que se poderán outorgar no exercicio orzamentario de 2006 ao abeiro de Decreto 234/2003, do 3 de abril, sobre subvencións a fondo perdido para a rehabilitación de inmobles situados en conxuntos históricos galegos.
A presente orde, á vista das necesidades consideradas e de que existe crédito dispoñible, amplía o importe máximo destas axudas.
En uso da referida autorización,
DISPOÑO:
Artigo único.-Para os efectos do disposto no artigo 4º do Decreto 234/2003, do 3 de abril, e para dar cobertura a todos os expedientes que acaden no presente exercicio a fase de concesión, determínase:
1. A aplicación do estado de gastos dos orzamentos xerais da Comunidade Autónoma de Galicia para o ano 2006, onde figuran os créditos con cargo aos que serán atendidas as axudas do Decreto 234/2003, é a 17.02.331A.783.1
2. O importe máximo destas axudas que se poderán outorgar dentro do exercicio orzamentario de 2006, cifrado en 2.000.000 euros pola Orde do 21 de marzo de 2006, amplíase en 1.011.219 euros.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 4 de decembro de 2006.
María Teresa Táboas Veleiro
Conselleira de Vivenda e Solo
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
CORRECCIÓN de erros.-Decreto 225/2006, do 23 de novembro, polo que se modifica o Decreto 244/2003, do 24 de abril, de homologación sanitaria de receitas oficiais para a prestación farmacéutica.
CONSELLERÍA DE SANIDADE — I. DISPOSICIÓNS XERAIS — 13/12/2006

Advertido erro no devandito decreto, publicado no Diario Oficial de Galicia número 236, do luns 11 de decembro de 2006, cómpre realizar a seguinte corrección:
Na páxina 18.030, na sinatura, onde di:
«María José Rubio Vilar
Conselleira de Sanidade»,
Debe dicir:
«María José Rubio Vidal
Conselleira de Sanidade»
CORRECCIÓN de erros.-Orde do 16 de novembro de 2006 pola que se establecen as bases reguladoras e se convoca a concesión de axudas para paliar os danos causados nas explotacións marisqueiras e na industria da conserva polas inundacións acaecidas no pasado mes de outubro en Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 11/12/2006

Advertidos erros na devandita orde publicada no Diario Oficial de Galicia nº 222, do venres día 17
de novembro de 2006, cómpre facer as seguintes correccións:
Nas páxinas 16.879-16.880:
No artigo 6º «Gastos subvencionables», na alínea d):
-Onde di: «... A contía a aboar neste caso en ningún caso poderá superar os ingresos medios das mariscadoras nas mesmas datas neses bancos marisqueiros nos últimos dous anos, de conformidade cos datos estatísticos facilitados polos concesionarios das lonxas...».
-Debe dicir: «.... A contía a aboar neste caso en ningún caso poderá superar os ingresos medios dos titulares de permisos de explotación para marisqueo (a pé ou desde embarcación, segundo sexa o caso) nas mesmas datas neses bancos marisqueiros nos últimos dous anos, de conformidade cos datos estadísticos facilitados polos concesionarios das lonxas...».
Na páxina 16.880:
No artigo 6º «Gastos subvencionables», na alínea e):
-Onde di: «Os gastos financieros e os xuros derivados dos créditos bancarios asinados polos beneficiarios para facer fronte aos danos causados no mes de outubro nos bancos marisqueiros da comunidade autónoma situados na praia de Raposiño, no concello da Pobra do Caramiñal, a praia de Padrón e a praia da Seca no concello de Poio, e na praia da Torre no concello de Rianxo, así como en industrias conserveiras situadas no concello de Poio».
-Debe dicir: «Os gastos financieros e os xuros derivados dos créditos bancarios asinados polos beneficiarios para facer fronte aos danos causados no mes de outubro nos bancos marisqueiros da comunidade autónoma situados na praia de Raposiño, no concello da Pobra do Caramiñal, a praia de Padrón e a praia da Seca no concello de Poio, nas praias de Portomouro, Fontenla e Pedra Rubia no concello de Boiro, e na praia da Torre no concello de Rianxo, así como en industrias conserveiras situadas no concello de Poio».
No artigo 11º: «Documentación», na alínea a) nº 4:
-Onde di: «Certificación do secretario de cada entidade na cal se concrete o número de asociados cos que conta».
-Debe dicir: «Certificación do secretario de cada entidade na cal se concrete o número de asociados cos que conta, no caso das entidades do artigo 3.a)».
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 28 de novembro de 2006, da Dirección Xeral de Formación Profesional e Ensinanzas Especiais, pola que se fai pública a listaxe definitiva das axudas concedidas ao alumnado de niveis non universitarios para a adquisición dun ordenador persoal durante o ano 2006, convocadas por Orde do 18 de setembro de 2006.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/12/2006

De conformidade co punto 1º do artigo 8 da Orde do 18 de setembro de 2006 (DOG do 22 de setembro), pola que se establece unha segunda convocatoria de axudas ao alumnado de niveis non universitarios para a adquisición dun ordenador persoal durante o ano 2006 e se aproban as súas bases reguladoras, e unha vez cumpridos os trámites establecidos na orde de convocatoria, debe publicarse anuncio da exposición das listaxes definitivas dos beneficiarios das axudas.
Atendendo á proposta da comisión de avaliación prevista no artigo 7 da citada orde e consonte coa delegación expresa que figura no artigo 8 desta
RESOLVO:
Primeiro.-Facer públicas as listas definitivas das axudas concedidas para a adquisición dun ordenador persoal, que estarán expostas na páxina web:
http://www.edu.xunta.es/axudasord, no taboleiro de anuncios da Consellería de Educación e Ordenación Universitaria, na Consellería de Presidencia (Oficina de Atención ao Cidadán
), e nas delegacións provinciais da Consellería de Educación e Ordenación Universitaria.
Segundo.-Esta resolución será notificada individualmente e por carta a todos os solicitantes; esgota a vía administrativa e contra ela poderá interpoñerse o recurso potestativo de reposición ante o mesmo órgano que resolveu, no prazo dun mes, na forma e condicións que determina a Lei 30/1992, do 26 de novembro, de réxime xurídico das administracións públicas e do procedemento administrativo común, ou ser impugnadas directamente ante a xurisdición contencioso-administrativa, no prazo de dous meses contados a partir do día seguinte ao da notificación da resolución, de conformidade co disposto
na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 28 de novembro de 2006.
Antonio Vázquez Vázquez
Director xeral de Formación Profesional
e Ensinanzas Especiais
RESOLUCIÓN do 4 de decembro de 2006 pola que se resolve a convocatoria da XV Edición do Premio Manuel Colmeiro, orientado a distinguir estudos sobre a Administración pública de Galicia.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 12/12/2006

Por Orde do 19 de abril de 2006 (DOG nº 86, do 5 de maio) a Consellería de Presidencia, Administracións Públicas e Xustiza convocou a XV Edición do Premio Manuel Colmeiro, orientado a distinguir estudos sobre a Administración pública de Galicia.
Vista a proposta formulada por un xurado especial e de conformidade coa base oitava da convocatoria,
RESOLVO:
Primeiro.-Conceder o Premio Manuel Colmeiro, na súa XV edición ao traballo titulado A Administración
local en Compostela na era monterista, da que resultou ser autora Margarita Barral Martínez.
Segundo.-O importe deste premio aboarase con cargo á dotación prevista na partida 06.80.122.A.480.0 dos orzamentos da Escola Galega de Administración Pública para o ano 2006.
Terceiro.-A composición nominal do xurado foi a seguinte:
Presidente: Antonio Izquierdo Escribano, director da Escola Galega de Administración Pública.
Vogais: Ramón Máiz Suárez, catedrático de Ciencia Política e da Administración da Universidade de Santiago de Compostela; Ramón Villares Paz, catedrático de Historia Contemporánea da Universidade de Santiago de Compostela; Rubén C. Lois González, director xeral de Turismo da Consellería de Innovación e Industria; e Gumersindo Guinarte Cabada, secretario xeral da Presidencia da Xunta de Galicia.
Secretaria: Pilar Romero Rodríguez, xefa do Servizo de Estudos, Investigación e Publicacións da EGAP.
Cuarto.-Contra esta resolución, que pon fin á vía administrativa, as persoas interesadas poderán interpoñer recurso potestativo de reposición ante o director da Escola Galega de Administración Pública no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 que modifica a Lei 30/1992, ou ben directamente recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 4 de decembro de 2006.
Antonio Izquierdo Escribano
Director da Escola Galega de Administración
Pública
CORRECCIÓN de erros.-Orde do 28 de novembro de 2006 pola que se regula a concesión de axudas para compensar os danos sufridos en establecementos comerciais, mercantís, industriais e turísticos causados polas inundacións producidas no mes de outubro do ano en curso.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 12/12/2006

Advertidos erros na Orde do 28 de novembro de 2006, publicada no DOG nº 231, do xoves 30 de novembro de 2006, cómpre facer a seguinte corrección:
-Debe substituírse o anexo II da páxina 17.611 e o anexo III e anexo IV da páxina 17.612 polos seguintes:
RESOLUCIÓN conxunta do 5 de decembro de 2006, da Dirección Xeral de Ordenación e Innovación Educativa e da Secretaría Xeral de Política Lingüística, pola que se resolven os premios a proxectos de innovación lingüística en lingua galega para centros de titularidade da Consellería de Educación e Ordenación Universitaria para desenvolver no curso 2006-2007 convocados pola Resolución do 3 de outubro de 2006.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 12/12/2006

A Resolución do 3 de outubro de 2006 (DOG do 6 de outubro) establece as bases e convoca dez premios a proxectos de innovación lingüística en lingua galega para centros de titularidade da Consellería de Educación
e Ordenación Universitaria para desenvolver no curso académico 2006-2007 co fin de fomentar algún dos seguintes aspectos: o galego oral, coa creación de novos ámbitos de uso que favorezan a utilización da lingua galega dentro e fóra das aulas; o achegamento á lingua e ao coñecemento da realidade sociocultural galega por parte da poboación inmigrante; a colaboración coas entidades culturais, asociativas, recreativas e deportivas, así como coas empresas locais, para favorecer o emprego da lingua galega e mellorar a súa valoración social.
Unha vez rematado o procedemento establecido na convocatoria, cómpre facer pública a relación de centros premiados para desenvolver o seu proxecto de innovación lingüística en lingua galega durante o curso 2006-2007, de acordo cos artigos 7º e 8º desta resolución.
En consecuencia, por proposta da Comisión de Selección, a Dirección Xeral de Ordenación e Innovación Educativa e a Secretaría Xeral de Política Lingüística
RESOLVEN:
Primeiro.-Concédense os premios convocados pola Resolución do 3 de outubro de 2006 aos proxectos de innovación lingüística en lingua galega dos centros que se relacionan a continuación:
Nome do centro
Localidade
Provincia
IES Moncho Valcarce
As Pontes de García Rodríguez
A Coruña
IES Perdouro
Burela
Lugo
IES Porta da Auga
Ribadeo
Lugo
CEIP de Ponte Sampaio
Ponte Sampaio
Pontevedra
Segundo.-Decláranse desertos 6 dos devanditos premios.
Disposición derradeira
Esta resolución entrará en vigor a partir do día seguinte ao da súa publicación.
Santiago de Compostela, 5 de decembro de 2006.
Mª José Pérez MariñoMaría Sol López Martínez
Directora xeral de OrdenaciónSecretaria xeral de Política
e Innovación EducativaLingüística
DECRETO 229/2006, do 30 de novembro, polo que se aproba o cambio de capitalidade do Concello do Páramo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 12/12/2006

O Pleno do Concello do Páramo acordou aprobar o cambio de capitalidade do seu municipio de modo que a súa capital, situada en Trebolle, quedase fixada nun novo núcleo de poboación denominado O Páramo.
O cambio de capitalidade fundaméntase na importancia económica e nos beneficios que este cambio lles reporta aos residentes no termo municipal, toda vez que no núcleo do Páramo están situados ou proxectados a maior parte dos servizos e dotacións públicas e tamén dos servizos privados. Esta motivación está prevista no artigo 51 e) da Lei 5/1997, do 22 de xullo, de Administración local de Galicia.
O expediente de cambio de capitalidade foi tramitado de conformidade co disposto nos artigos 48 e seguintes da Lei 5/1997, do 22 de xullo, de Administración local de Galicia, na Lei 7/1985, do 2 de abril, reguladora das bases do réxime local e demais normativa aplicable. Recibiu o informe favorable da Deputación Provincial de Lugo, a Comisión de Toponimia e a Comisión Galega de Delimitación Territorial.
A competencia para alterar a capitalidade dos municipios correspóndelle ao Consello da Xunta de Galicia mediante decreto por proposta do conselleiro competente en materia de réxime local, segundo establece o artigo 48 da Lei 5/1997, do 22 de xullo.
Así, por proposta do conselleiro de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do trinta de novembro de dous mil seis,
DISPOÑO:
Artigo único.-Aprobar o cambio de capitalidade do Concello do Páramo, fixando a súa capital no núcleo de poboación denominado O Páramo.
Disposición derradeira
Única.-O presente decreto entrará en vigor o día seguinte ao da súa publicación no Diario Oficial de Galicia.
Contra o presente decreto, que esgota a vía administrativa, os interesados poderán interpoñer con carácter potestativo recurso de reposición ante o Consello
da Xunta de Galicia no prazo dun mes contado desde o día seguinte ao da súa publicación; ou ben interpoñer directamente recurso contencioso-administrativo ante o Tribunal Superior de Xustiza de Galicia no prazo de dous meses contados a partir do día seguinte ao da publicación desta resolución, sen prexuízo de que poidan interpoñer calquera outro recurso que estimen oportuno en defensa dos seus intereses.
Santiago de Compostela, trinta de novembro de dous mil seis.
Emilio Pérez Touriño
Presidente
José Luís Méndez Romeu
Conselleiro de Presidencia, Administracións Públicas
e Xustiza
ORDE do 27 de novembro de 2006 pola que se determina ampliar o importe máximo das axudas que se poderán outorgar no exercicio orzamentario de 2006 ao abeiro do Decreto 228/2002, do 20 de xuño, sobre subvencións a fondo perdido para a rehabilitación protexida de vivendas no medio rural de Galicia.
CONSELLERÍA DE VIVENDA E SOLO — III. OUTRAS DISPOSICIÓNS — 07/12/2006

O Decreto 228/2002, do 20 de xuño, constitúe o marco normativo polo que se regula a concesión de subvencións para a rehabilitación protexida de vivendas situadas no medio rural de Galicia.
O seu artigo 6.4º dispón que estas axudas se atenderán da forma que será establecida mediante ordes anuais da Consellería de Política Territorial, Obras Públicas e Vivenda, que cuantificarán as dispoñibilidades orzamentarias que se poidan consignar en cada exercicio económico.
A súa disposición derradeira faculta o conselleiro de Política Territorial, Obras Públicas e Vivenda para ditar, no marco das súas competencias, as disposicións necesarias para o desenvolvemento e aplicación do referido decreto.
O Decreto 211/2005, do 3 de agosto, polo que se establece a nova estrutura da Xunta de Galicia, crea a Consellería de Vivenda e Solo, e o Decreto 232/2005, do 11 de agosto, na súa disposición adi
cional sétima establece que as referencias contidas na normativa reguladora do organismo autónomo Instituto Galego da Vivenda e Solo, en canto ao conselleiro e á Consellería de Política Territorial, Obras Públicas e Vivenda, deberán entenderse referidas á Consellería de Vivenda e Solo.
A Orde do 7 de marzo de 2006 determina o importe máximo das axudas que se poderán outorgar no exercicio orzamentario de 2006 ao abeiro do Decreto 228/2002, do 20 de xuño, sobre subvencións a fondo perdido para a rehabilitación protexida de vivendas no medio rural de Galicia.
A presente orde, á vista das necesidades estimadas e de que existe crédito dispoñible, amplía o importe máximo destas axudas.
En uso da referida autorización,
DISPOÑO:
Artigo único.-Para os efectos do disposto no artigo 6.4º do Decreto 228/2002, do 20 de xuño, e para dar cobertura aos expedientes que acaden no presente exercicio a fase de concesión determínase:
1. A aplicación do estado de gastos dos orzamentos xerais da Comunidade Autónoma de Galicia para o ano 2006, onde figuran os créditos con cargo aos que serán atendidas as axudas do Decreto 228/2002, é a 17.02.331A.781.0.
2. O importe máximo destas axudas que se poderán outorgar dentro do exercicio orzamentario de 2006, cifrado en 11.600.000 A pola Orde do 7 de marzo de 2006, amplíase en 419.042,81 A.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 27 de novembro de 2006.
Teresa Táboas Veleiro
Conselleira de Vivenda e Solo
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
CORRECCIÓN de erros.-Resolución do 26 de outubro de 2006, da Dirección Xeral de Relacións Laborais, pola que se lles dá publicidade ás festas laborais de carácter local para o ano 2007, correspondentes aos concellos das catro provincias da Comunidade Autónoma de Galicia.
CONSELLERÍA DE TRABALLO — III. OUTRAS DISPOSICIÓNS — 07/12/2006

Advertidos erros na devandita resolución publicada no Diario Oficial de Galicia número 219, do 14 de novembro de 2006, é necesario facer as seguintes correccións:
-No anexo II provincia de Lugo, na páxina 16.703, onde di: «37. Ourol: 20 de febreiro, Martes de Entroido; 19 de maio, San Xosé», debe dicir: «37. Ourol: 20 de febreiro, Martes de Entroido; 19 de marzo, San Xosé».
-No anexo III provincia de Ourense, na páxina 16.706, onde di: «78. Toén: 20 de febreiro, Martes de Entroido; 12 de novembro», debe dicir: «78. Toén: 20 de febreiro, Martes de Entroido; 12 de novembro, San Martiño».
CORRECCIÓN de erros.-Orde do 8 de setembro de 2006 pola que se declaran e clasifican as zonas de produción de moluscos bivalvos e outros invertebrados mariños nas augas de competencia da Comunidade Autónoma de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 07/12/2006

Advertidos erros no anexo I da citada orde publicada no Diario Oficial de Galicia nº 177, do 13 de setembro de 2006, cómpre realizar as seguintes correccións:
O anexo I será como segue:
ORDE do 17 de novembro de 2006 pola que se declara de interese galego a Fundación Fisterrae e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE — III. OUTRAS DISPOSICIÓNS — 07/12/2006

Con data do 16 de outubro de 2006 foi publicada no Diario Oficial de Galicia a orde da Consellería de Presidencia, Administracións Públicas e Xustiza, do 4 de outubro de 2006, pola que se clasifica como de interese sanitario a Fundación Fisterrae, adscribíndoa á Consellería de Sanidade, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto contribuír á mellora das condicións de saúde en Galicia e ao desenvolvemento da sanidade galega, nos seus medios persoais, reais e procedementais.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento das fundacións de interese galego,
DISPOÑO:
Primeiro.-Declarar de interese galego a Fundación Fisterrae, ao cumpriren os seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordenar a inscrición da Fundación Fisterrae, no Rexistro de Fundacións de Interese Galego, sección da Consellería de Sanidade, para os efectos constitutivos que sinala o artigo 8 da Lei 7/1983,
do 22 de xuño, do réxime das fundacións de interese galego, modificada pola Lei 11/1991, do 8 de novembro.
Terceiro.-A devandita fundación queda sometida ao disposto no resto da normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servizos, quedando obrigada a renderlle contas anualmente ao protectorado e xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento ao protectorado, con anterioridade ao inicio do exercicio económico para o cal se formula e debendo solicitar as preceptivas autorizacións do protectorado cando sexan necesarias.
Santiago de Compostela, 17 de novembro de 2006.
Mª José Rubio Vidal
Conselleira de Sanidade
RESOLUCIÓN do 17 de novembro de 2006 pola que se anuncia a adxudicación da IV Edición do Premio Centro Ramón Piñeiro de ensaio breve, convocado por Resolución do 31 de maio de 2006 (Diario Oficial de Galicia número 107, do 6 de xuño).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 07/12/2006

Con sustentación na proposta contida na acta da sesión que tivo lugar o día 25 de outubro de 2006 polo xurado para a concesión do IV Premio de Ensaio Breve do Centro Ramón Piñeiro para a Investigación en Humanidades, segundo a convocatoria anunciada pola Secretaría Xeral de Política Lingüística no DOG nº 107, do 6 de xuño de 2006, e de conformidade co establecido na base décimo segunda da referida orde de convocatoria, esta secretaría
RESOLVE
Primeiro.-Conceder o IV Premio de Ensaio Breve do Centro Ramón Piñeiro para a Investigación en Humanidades, a:
Alva Martínez Teixeiro; NIF: 47358113D.
Segundo.-De acordo co establecido na base décimo primeira da convocatoria, a asignación do premio será de 3.000 euros.
Terceira.-Contra esta resolución, que pon fin á vía administrativa, poderá interpoñerse recurso postes
tativo de reposición ante o mesmo órgano que resolveu, no prazo dun mes contado a partir do día seguinte ao da notificación desta resolución ou ben os interesados poderán presentar directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da notificación desta resolución. En todo caso non se poderá interpoñer recurso contencioso-administrativo ata que sexa resolto expresamente ou se producise a desestimación presunta do recurso de reposición.
Santiago de Compostela, 17 de novembro de 2006.
María Sol López Martínez
Secretaria xeral de Política Lingüística